بیرلشمیش میللتلر تشکیلاتی‌نین توریزیم تشکیلاتی اولان (UNWTO) راپوروندا تورکیه وورغولاندی.
UNWTO  آوقوست آیینا اولان توریزم راپوروندا گونئی و آک دنیزی آوروپاسیندا توریزم دستیناسیونلاردان  خصوصیله تورکیه‌نین 24 فایز آرتیملا بؤلگه‌دکی اینکیشافدا تأثیرلی رول گؤتوردوگو بیلدیریلدی.
اوچ آیدان بیر یاییم‌لانان راپوردا تورکیه‌نین آرتان توریزم پتانسیلینه دایر دیرلندیرمه‌لر ده یئر توتوب.
ایلین ایلک 6 آیلیق اولوسلار آراسی توریست حرکتی، توریزم گلیرلری و خرج‌لرله علاقه‌لی معلومات‌لارین یئر توتدوغو راپوردا بو دؤورده دونیا میقیاسیندا 598 میلیون توریست‌ین سیاحت ائتدیگی بیلدیریلدی.
بو رقمین کئچن ایلین موافیق دؤورو ایله موقایسه‌ده 36 میلیون توریست آرتیمی ایله 6 فایزلیک بؤیومگی ایفاده ائتدیگی راپوردا بونون 2010-جو ایلدن اعتباراً ایلک 6 آیدا موشاهیده ائدیلن ان گوج‌لو بؤیومه اولدوغو قئید ائدیلیب.
ایلین ایلک 6 آیین‌داکی توریزم خرج‌لرینه دایر دیرلندیرمه‌ده 2017-جی ایلین ایلک 6 آییندا روسیا فدراسیونونون اساس بازاری‌نین تورکیه اولدوغو وورغولانیب.
راپوردا همچنین توریزم خرج‌لرینده آرتیم گؤسترن اؤلکه‌لر آراسیندا چین، اوکراینا، بیرلشمیش کرال‌لیق، چک و تایلندین  اولدوغو بیلدیریلیب.
